text: বিশ্বে করোনায় মৃত্যুর সংখ্যা প্রায় সাড়ে ২৯ লাখ | বাংলাদেশ
  বায়ান্ন ডেস্ক ১২ এপ্রিল ২০২১, ০৮:২৯
  করোনার টিকা আবিষ্কার হলেও এখনো স্বস্তি পাচ্ছেনা বিশ্ববাসী। করোনাভাইরাসে আক্রান্ত ও প্রাণহানির সংখ্যা কোনোভাবেই কমছে না। প্রাণঘাতী ভাইরাসটি এখন পর্যন্ত বিশ্বজুড়ে প্রায় সাড়ে ২৯ লাখ মানুষের প্রাণ কেড়ে নিয়েছে। এরই মধ্যে বিশ্বে আক্রান্তের সংখ্যাও ছাড়িয়েছে ১৩ কোটি ৬৬ লাখ ৩০ হাজারের বেশি মানুষের শরীরে।
  করোনাভাইরাসে আক্রান্ত ও প্রাণহানির পরিসংখ্যান রাখা ওয়েবসাইট ওয়ার্ল্ডওমিটারের তথ্যানুযায়ী, আজ সোমবার (১২ এপ্রিল) সকাল ৮টা পর্যন্ত বিশ্বে করোনায় আক্রান্ত হয়েছেন ১৩ কোটি ৬৬ লাখ ৩০ হাজার ৫৭৭ জন এবং মৃত্যু হয়েছে ২৭ লাখ ৬৭ হাজার ৩৫২ জনের। আর সুস্থ হয়ে বাড়ি ফিরেছেন ১০ কোটি ৯৮ লাখ ৬০ হাজার ৬২০ জন।